Erään viinialan nimityksen tuote-eritelmän vakiomuutoksen hyväksymistä koskevan tiedonannon julkaiseminen (komission delegoidun asetuksen (EU) 2019/33 17 artiklan 2 ja 3 kohta)

(2022/C 339/05)

Tämä tiedonanto julkaistaan komission delegoidun asetuksen (EU) 2019/33 (1) 17 artiklan 5 kohdan mukaisesti.

YHTENÄISEN ASIAKIRJAN VAKIOMUUTOSTA KOSKEVA TIEDONANTO

”Navarra”

PDO-ES-A0127-AM03

Tiedonannon päivämäärä: 14.6.2022

HYVÄKSYTYN MUUTOKSEN KUVAUS JA PERUSTELUT

MAHDOLLISUUS SEKOITTAA ROSEEVIINIÄ PUNAVIINIIN

Muutoksella otetaan käyttöön mahdollisuus sekoittaa tai lisätä edellisvuoden sadon roseeviiniä kuluvan vuoden punaviiniin sillä edellytyksellä, että roseeviinin osuus on enintään 15 prosenttia viinin kokonaistilavuudesta.

Muutos vaikuttaa tuote-eritelmän 3.b kohdan c alakohtaan ja yhtenäisen asiakirjan 5.1 kohtaan.

Muutosta pidetään komission delegoidun asetuksen (EU) 2019/33 14 artiklan 1 kohdassa tarkoitettuna vakiomuutoksena seuraavista syistä: siihen ei sisälly suojatun alkuperänimityksen nimen muutosta, kyseessä ei ole asetuksen (EU) N:o 1308/2013 liitteessä VII olevassa II osassa tarkoitettu rypäletuotteiden luokan muutos, poisto tai lisäys, se ei voi mahdollisesti mitätöidä asetuksen (EU) N:o 1308/2013 93 artiklan 1 kohdan a alakohdan i alakohdassa tai b alakohdan i alakohdassa tarkoitettua yhteyttä eikä se tuo mukanaan lisää rajoituksia kyseisen tuotteen kaupan pitämiseen.

Espanjaan julistettiin poikkeustila 25. lokakuuta 2020 annetulla kuninkaan asetuksella 926/2020, ja 3. marraskuuta 2020 annetulla kuninkaan asetuksella 956/2020 poikkeustilan kestoa jatkettiin 9. toukokuuta 2021 asti. Hallituksen käyttöönottamista poikkeustoimenpiteistä (mm. liikkumisrajoitukset, majoitus- ja ravitsemisalan täydellinen sulku, rajojen sulkeminen) on asteittain luovuttu poikkeustilan päätyttyä, minkä ansiosta yhteiskunnan toiminta on palautumassa ennalleen. Tämä vaikuttaa myönteisesti viinimarkkinoihin ja tulee johtamaan kulutuksen lisääntymiseen.

Koska roseeviinien kulutus painottuu kevät- ja kesäkuukausiin, covid-19-terveyskriisistä seuranneet rajoittavat toimenpiteet ovat vaikuttaneet näihin viineihin kaikkein eniten. Roseeviinien kulutus vähenee yleensä merkittävästi syksystä alkaen, ja meneillään olevan poikkeustilan ja edellä mainittujen rajoitusten vuoksi näin on ollut edelleen. Edellisvuonna tätä kulutuksen vähentymistä voitiin kompensoida ottamalla sääntelyneuvoston pyynnöstä käyttöön tuote-eritelmän 3.b kohdan c alakohtaan tehty poikkeuksellinen tilapäinen muutos. Tällä oli erittäin myönteisiä vaikutuksia tuottajien kannalta.

Edellä mainitusta muutoksesta saadut erinomaiset tulokset osoittavat, että tilapäisestä poikkeuksesta on tehtävä pysyvä muutos. Roseeviinin pitkittynyttä myyntiä välttämällä on varmistettu laatuvaatimusten täyttyminen ja vältetty viivästykset seuraavan sadon viinien markkinoille saattamisessa, mikä on taannut viinien kilpailukykyisyyden.

Ehdotettu muutos on eurooppalaisen lainsäädännön mukainen, sillä Euroopan parlamentin ja neuvoston asetuksen (EU) N:o 1308/2013 täydentämisestä 12. maaliskuuta 2019 annetun komission delegoidun asetuksen (EU) 2019/934 7 artiklan (Leikkaamisen määritelmä) 2 kohdassa todetaan seuraavaa: ”Tätä kohtaa sovellettaessa roseeviiniä pidetään punaviininä.”

Muutoksessa sallitulla toimenpiteellä parannetaan uuden vuosikerran nuorten punaviinien laatua ja vahvistetaan entisestään niiden aistinvaraisia ominaisuuksia. Muun muassa perusaromit, pehmeneminen ja tanniinit vaikuttavat kaikki myönteisesti Navarra-viinien laatuun ja omaleimaisuuteen, ja lopputulos on suojatun alkuperänimityksen ”Navarra” tuote-eritelmän 2.a kohdan c alakohdassa esitettyjen analyyttisten ominaisuuksien mukainen.

YHTENÄINEN ASIAKIRJA

1. Nimi/nimet

Navarra

2. Maantieteellisen merkinnän tyyppi

SAN – Suojattu alkuperänimitys

3. Rypäletuotteiden luokat

1. Viini

3. Väkevä viini

4. Viini(e)n kuvaus

1. Valkoviini

Viinin väri vaihtelee vaaleankeltaisesta kullankeltaiseen, ja sen ulkonäkö on selkeä ja kirkas. Tuoksu on melko voimakas tai voimakas, siinä ei ole vikoja, ja tuoksussa on hedelmäisiä, kukkaisia ja/tai kasvimaisia vivahteita. Viinissä on sopusointuinen suutuntuma, tasalaatuinen happoisuus, hedelmäinen retronasaalinen aromi ja melko pitkä tai pitkä jälkimaku.

* Jäännössokeripitoisuuden ollessa enemmän kuin 5 grammaa litraa kohden rikkidioksidipitoisuus saa olla enintään 300 grammaa litraa kohden. Niiden analyyttisten raja-arvojen osalta, joita ei ole täsmennetty, on noudatettava voimassa olevia EU:n säännöksiä.

Yleiset analyyttiset ominaisuudet Kokonaisalkoholipitoisuus enintään (til-%) Todellinen alkoholipitoisuus vähintään (til-%) 10,5 Vähimmäishappopitoisuus milliekvivalenttia/litra Haihtuvien happojen pitoisuus enintään (milliekvivalenttia/litra) 12,5 Kokonaisrikkidioksidipitoisuus enintään (mg/litra) 190

2. Puutynnyrissä kypsytetty valkoviini (tynnyrissä käytetty, Crianza, Reserva ja Gran Reserva)

Viinin väri vaihtelee oljenkeltaisesta kullankeltaiseen, jossa on meripihkan vivahteita, ja sen ulkonäkö on selkeä ja kirkas. Tuoksu on melko voimakas tai voimakas, siinä ei ole vikoja, ja tuoksussa on puisia, mausteisia ja/tai paahteisia vivahteita. Viinissä on sopusointuinen suutuntuma, tasalaatuinen happoisuus, puinen retronasaalinen aromi ja melko pitkä tai pitkä jälkimaku.

Jäännössokeripitoisuuden ollessa enemmän kuin 5 grammaa litraa kohden rikkidioksidipitoisuus on enintään 300 grammaa litraa kohden.

Niiden analyyttisten raja-arvojen osalta, joita ei ole täsmennetty, on noudatettava voimassa olevia EU:n säännöksiä.

Yleiset analyyttiset ominaisuudet Kokonaisalkoholipitoisuus enintään (til-%) Todellinen alkoholipitoisuus vähintään (til-%) 10,5 Vähimmäishappopitoisuus milliekvivalenttia/litra Haihtuvien happojen pitoisuus enintään (milliekvivalenttia/litra) 15 Kokonaisrikkidioksidipitoisuus enintään (mg/litra) 190

3. Botrytis-jalohometartunnan saaneista rypäleistä valmistettu valkoviini

Viinin väri vaihtelee vaaleankeltaisesta kullankeltaiseen, jossa on meripihkan vivahteita, ja sen ulkonäkö on selkeä ja kirkas. Tuoksu on melko voimakas tai voimakas, siinä ei ole vikoja, ja tuoksussa on hedelmäisiä, kukkaisia ja/tai kasvimaisia vivahteita. Viinissä on sopusointuinen suutuntuma, tasalaatuinen happoisuus, hedelmäinen retronasaalinen aromi ja melko pitkä tai pitkä jälkimaku.

Haihtuvien happojen pitoisuus kasvaa 1 milliekvivalentilla/litra jokaista luonnollisen todellisen alkoholipitoisuuden prosenttiyksikköä kohden, joka ylittää 10 tilavuusprosenttia.

Niiden analyyttisten raja-arvojen osalta, joita ei ole täsmennetty, on noudatettava voimassa olevia EU:n säännöksiä.

Yleiset analyyttiset ominaisuudet Kokonaisalkoholipitoisuus enintään (til-%) Todellinen alkoholipitoisuus vähintään (til-%) 10,5 Vähimmäishappopitoisuus milliekvivalenttia/litra Haihtuvien happojen pitoisuus enintään (milliekvivalenttia/litra) 13 Kokonaisrikkidioksidipitoisuus enintään (mg/litra) 190

4. Roseeviini

Viinin väri taittuu vaaleanpunaiseen, ja sen ulkonäkö on selkeä ja kirkas. Tuoksu on melko voimakas tai voimakas, siinä ei ole vikoja, ja tuoksu sisältää punaisten ja mustien hedelmien ja/tai kukkien aromeja. Viinissä on sopusointuinen suutuntuma ja tasalaatuinen happoisuus, retronasaalisessa aromissa on havaittavissa punaisia ja mustia hedelmiä ja/tai makeita vivahteita, ja jälkimaku on melko pitkä tai pitkä.

Niiden analyyttisten raja-arvojen osalta, joita ei ole täsmennetty, on noudatettava voimassa olevia EU:n säännöksiä.

Yleiset analyyttiset ominaisuudet Kokonaisalkoholipitoisuus enintään (til-%) Todellinen alkoholipitoisuus vähintään (til-%) 11 Vähimmäishappopitoisuus milliekvivalenttia/litra Haihtuvien happojen pitoisuus enintään (milliekvivalenttia/litra) 12,5 Kokonaisrikkidioksidipitoisuus enintään (mg/litra) 190

5. Puutynnyrissä kypsytetty roseeviini (tynnyrissä käytetty, Reserva)

Viinin väri taittuu vaaleanpunaiseen, ja sen ulkonäkö on selkeä ja kirkas. Tuoksu on melko voimakas tai voimakas, siinä ei ole vikoja, ja tuoksussa on punaisten ja mustien hedelmien aromeja ja/tai puisia aromeja. Viinissä on sopusointuinen suutuntuma, tasalaatuinen happoisuus, puinen retronasaalinen aromi ja melko pitkä tai pitkä jälkimaku.

Niiden analyyttisten raja-arvojen osalta, joita ei ole täsmennetty, on noudatettava voimassa olevia EU:n säännöksiä.

Yleiset analyyttiset ominaisuudet Kokonaisalkoholipitoisuus enintään (til-%) Todellinen alkoholipitoisuus vähintään (til-%) 11 Vähimmäishappopitoisuus milliekvivalenttia/litra Haihtuvien happojen pitoisuus enintään (milliekvivalenttia/litra) 15 Kokonaisrikkidioksidipitoisuus enintään (mg/litra) 190

6. Punaviini

Viinin väri vaihtelee violetista rubiininpunaiseen, ja sen ulkonäkö on läpinäkyvä ja kirkas. Tuoksu on melko voimakas tai voimakas, siinä ei ole vikoja, ja tuoksussa on hedelmäisiä ja/tai puisia vivahteita. Viini on suutuntumaltaan sopusointuinen ja keskitäyteläinen, ja siinä on hedelmäinen ja/tai puinen retronasaalinen aromi ja melko pitkä tai pitkä jälkimaku.

Niiden analyyttisten raja-arvojen osalta, joita ei ole täsmennetty, on noudatettava voimassa olevia EU:n säännöksiä.

Yleiset analyyttiset ominaisuudet Kokonaisalkoholipitoisuus enintään (til-%) Todellinen alkoholipitoisuus vähintään (til-%) 11,5 Vähimmäishappopitoisuus milliekvivalenttia/litra Haihtuvien happojen pitoisuus enintään (milliekvivalenttia/litra) 12,5 Kokonaisrikkidioksidipitoisuus enintään (mg/litra) 140

7. Puutynnyrissä kypsytetty punaviini (Roble, Crianza, Reserva tai Gran Reserva)

Viinin väri vaihtelee violetinpunaisesta punaiseen, jossa on punaruskeita vivahteita, ja sen ulkonäkö on selkeä ja kirkas. Tuoksu on melko voimakas tai voimakas, siinä ei ole vikoja, ja tuoksussa on puisia, mausteisia ja/tai paahteisia vivahteita. Viini on suutuntumaltaan sopusointuinen ja keskitäyteläinen tai täyteläinen, ja siinä on puinen retronasaalinen aromi ja melko pitkä tai pitkä jälkimaku.

Niiden analyyttisten raja-arvojen osalta, joita ei ole täsmennetty, on noudatettava voimassa olevia EU:n säännöksiä.

Yleiset analyyttiset ominaisuudet Kokonaisalkoholipitoisuus enintään (til-%) Todellinen alkoholipitoisuus vähintään (til-%) 11,5 Vähimmäishappopitoisuus milliekvivalenttia/litra Haihtuvien happojen pitoisuus enintään (milliekvivalenttia/litra) 16,67 Kokonaisrikkidioksidipitoisuus enintään (mg/litra) 140

8. Väkevä viini

Valkoviinien väri vaihtelee vaaleankeltaisesta mahonginruskeaan, ja viinien ulkonäkö on selkeä ja kirkas. Punaviinien väri vaihtelee violetinpunaisesta punaiseen, jossa on punaruskeita vivahteita, ja viinien ulkonäkö on selkeä ja kirkas. Tuoksu on erittäin voimakas, siinä ei ole vikoja, ja tuoksussa on kypsien tai kuivattujen hedelmien vivahteita. Viini on suutuntumaltaan sopusointuinen ja keskitäyteläinen tai täyteläinen, ja siinä on kypsien tai kuivattujen hedelmien retronasaalisia aromeja ja melko pitkä tai pitkä jälkimaku.

Niiden analyyttisten raja-arvojen osalta, joita ei ole täsmennetty, on noudatettava voimassa olevia EU:n säännöksiä.

Yleiset analyyttiset ominaisuudet Kokonaisalkoholipitoisuus enintään (til-%) Todellinen alkoholipitoisuus vähintään (til-%) 15 Vähimmäishappopitoisuus milliekvivalenttia/litra Haihtuvien happojen pitoisuus enintään (milliekvivalenttia/litra) Kokonaisrikkidioksidipitoisuus enintään (mg/litra) 190

5. Viininvalmistusmenetelmät

5.1. Erityiset viininvalmistusmenetelmät

1. Viljelykäytäntö

Viljelmän istutustiheys on vähintään 2 400 köynnöstä hehtaaria kohden.

Viinitarhan kastelu paikallisilla kastelujärjestelmillä on sallittua. Muut kuin paikalliset kastelujärjestelmät (tulvakastelu, sadetuskastelu) ovat sallittuja kunakin vuonna 8. elokuuta asti.

2. Erityinen viininvalmistusmenetelmä

Valkoviinit: Vain valkoiset rypäleet ovat sallittuja. Kylmämaserointi on sallittua.

Roseeviinit: Vain punaiset rypäleet ovat sallittuja. Saignée-tekniikalla saadun rypälemehun sallittu enimmäismäärä on 40 litraa sataa kilogrammaa rypäleitä kohden.

Punaviinit: Vain punaiset rypäleet ovat sallittuja. Roseeviiniä voidaan sekoittaa tai lisätä seuraavan vuoden punaviiniin sillä edellytyksellä, että roseeviinin osuus on enintään 15 prosenttia viinin kokonaistilavuudesta.

Väkevät viinit: Viiniin lisätään viininvalmistuksesta peräisin olevaa alkoholia, jonka pitoisuus on vähintään 96 tilavuusprosenttia, tai sekoitusta, jossa on tätä sekä rypälemehua, käymistilassa olevaa rypälemehua tai Moscatel de Grano Menudo-, Garnacha Tinta- tai Garnacha Blanca -lajikkeista valmistettua viiniä, jonka luonnollinen alkoholipitoisuus on yli 12 tilavuusprosenttia. Kypsytettävään viiniin voidaan lisätä suoran kuumennuksen avulla tiivistettyä rypälemehua, joka on peräisin Moscatel de Grano Menudo-, Garnacha Tinta- ja/tai Garnacha Blanca -lajikkeista.

3. Viininvalmistukseen liittyvä rajoitus

Kyseisellä SAN-merkinnällä varustettujen viinien valmistuksessa jatkuvatoimisen puristimen käyttö on edelleen kiellettyä.

Kypsytys aloitetaan 1. lokakuuta samana vuonna, jona sato korjataan.

5.2. Enimmäistuotokset

1. Valkoiset lajikkeet

9 200 kg rypäleitä hehtaaria kohden

64,40 hehtolitraa hehtaaria kohden

2. Punaiset lajikkeet

8 000 kg rypäleitä hehtaaria kohden

56 hehtolitraa hehtaaria kohden

3. Roseeviini

8 000 kg rypäleitä hehtaaria kohden

32 hehtolitraa hehtaaria kohden

6. Rajattu maantieteellinen alue

Kunnat:

Maantieteellinen yksikkö I: –

Maantieteellinen yksikkö II: Lumbier, Lónguida, Romanzado sekä Urraul Bajo ja Urraul Alto.

Maantieteellinen yksikkö III: Obanos, Añorbe, Muruzabal, Tiebas-Muruarte de Reta, Adios, Legarda, Uterga, Guirguillano, Puente la Reina, Artazu, Echauri, Ucar, Tirapu, Vidaurreta, Enériz ja Cizur.

Maantieteellinen yksikkö IV: kaikki kunnat lukuun ottamatta seuraavia kuntia: Genevilla, Cabredo, Marañón, Aras, Bargota, Viana, Aguilar de Codes, Zuñiga, Etayo, Ancín, Salinas de Oro, Lezaún ja Abárzuza.

Maantieteellinen yksikkö V: kaikki kunnat lukuun ottamatta Petilla de Aragónia.

Maantieteellinen yksikkö VI: kaikki kunnat lukuun ottamatta seuraavia kuntia: Mendavia, San Arian, Azagra, Andosilla ja Sartaguda.

Maantieteellinen yksikkö VII: kaikki kunnat lukuun ottamatta seuraavia kuntia: Cortes, Cabanillas, Fustiñana, Fontellas, Ribaforada ja Buñuel.

7. Rypälelajike/rypälelajikkeet

CABERNET SAUVIGNON

CHARDONNAY

GARNACHA BLANCA

GARNACHA TINTA

GRACIANO

MACABEO/VIURA

MERLOT

MOSCATEL DE GRANO MENUDO

TEMPRANILLO

8. Yhteyden/yhteyksien kuvaus

8.1. Viini

Suojatun alkuperänimityksen ”Navarra” kattama alue sijaitsee näiden viiniköynnösten viljelyyn ihanteellisesti soveltuvan Iberian niemimaan pohjoispuolella. Ilmasto on välimerellinen, ja alueen luoteisosaan ulottuu Atlantin valtameren vaikutus, jonka aikaansaama viileä ja kuiva tuuli on vallitsevana koko alueella. Keskimääräinen sademäärä on 400–500 mm. Hiuesavesta koostuva maaperä on erittäin kalkkikivipitoista ja kohtalaisen kivistä.

Tällaisista maantieteellisistä olosuhteista peräisin olevat viinit ovat melko tai erittäin happopitoisia, ja niiden aistinvaraisiin ominaisuuksiin kuuluvat raikkaus, sopusointuinen maku ja eräänlainen mineraalisuus, joka johtuu maaperätyypistä.

8.2. Väkevä viini

Viinit valmistetaan Moscatel de Grano Menudo- sekä Garnacha Tinta- ja Garnacha Blanca -lajikkeista, jotka ovat Navarran alueen kotoperäisiä lajikkeita ja joille on ominaista suuri sokeripitoisuus, pyöreys ja täyteläisyys, kuivattujen rypäleiden aromit sekä makeiden ja hapokkaiden makujen tasapaino. Tiivis maku johtuu erityisistä ilmasto-olosuhteista: erittäin kuivasta ilmastosta, kasvukauden korkeista lämpötiloista sekä alhaisesta sademäärästä ja jatkuvasta vedenpuutteesta.

9. Olennaiset lisäedellytykset (pakkaaminen, merkinnät, muut vaatimukset)

Oikeudellinen kehys:

Kansallinen lainsäädäntö

Lisäedellytyksen tyyppi:

Merkintöjä koskevat lisämääräykset

Edellytyksen kuvaus:

Suojatun alkuperänimityksen merkinnässä käytetyn kirjainkoon on oltava korkeudeltaan aina vähintään 3 mm ja enintään 9 mm, nimitys on merkittävä selkeästi, helposti luettavassa muodossa ja pysyvällä väriaineella, kirjaimet eivät saa olla liian paksuja, ja merkintä saa olla leveydeltään enintään puolet etiketin leveydestä.

SAN-nimityksen tunnus on pakollinen, ja sen on oltava halkaisijaltaan vähintään 8 mm ja enintään 11 mm.

Linkki eritelmään

https://cutt.ly/9H0Dv6L

(1) EUVL L 9, 11.1.2019, s. 2.